section_heading: Ajax
paragraph_text: Louis van Gaal je bio trener Ajaxa od 1991. do 1997. godine, gdje je postao uspješan trener. Za vrijeme van Gaalova treniranja, Ajax je tri puta osvojio Eredivisie, 1994., 1995. i 1996. godine. Također, s Ajaxom je 1993. godine osvojio KNVB Cup i Johan Cruijff kup od 1993. do 1995.godine. U Europi, Ajax je 1992. godine osvojio Kup UEFA, a 1995. UEFA Ligu prvaka, pobijedivši AC Milan u finalu. Krajem 1995., Ajax je pobijedio brazilski Grêmio na jedanaesterce u finalu Toyota (interkontinentalnog) kupa. Ajax je postao i doprvakom Lige prvaka, kad je 1996. godine u finalu izgubio od Juventusa na jedanaesterce.